smcproject/ml-wiki-sentences huggingface dataset:
അവരെല്ലാം അയാളുടെ ജീവിതത്തിൽ കൃത്യമായ ഇടപെടലുകൾ നടത്തുന്നു.
ഇന്റർവെല്ലിന് ശേഷമുള്ളതെല്ലാം സത്യമല്ലെന്നും ഒരു ട്രാൻസിക് സ്റ്റേജിൽ വിജുവിന്റെ ഉപബോധമനസ്സിന്റെ വെറും തോനലുകൾ മാത്രമാണവയെന്നും ഒരു പ്രേഷകവായനയുണ്ട്.
സിനിമയുടെ മ്യൂസിക്കും ബിജിഎം ഉം ക്യാമറയും എഡിറ്റിംഗും എല്ലാം ചേർന്ന് പ്രേഷകർക്ക് വർണ്ണവിസ്മയങ്ങളുടെ ഒരു വിഷ്വൽട്രീറ്റ് ആണ് ട്രാൻസ് നല്കുന്നത്.
സാങ്കേതികമായ് മികച്ച നിലവാരം പുലർത്തുന്ന ട്രാൻസ് വളരെ ഗൗരവമുള്ള ഒരു സോഷ്യൽ സബ്ജക്ട് കൂടി ചർച്ച ചെയ്യുന്നു.
അഭിനേതാക്കൾ ഫഹദ് ഫാസിൽ ....
വിജു പ്രസാദ്/ജോഷ്വാ കാൾട്ടൺ നസ്രിയ നസീം ഗൗതം മേനോൻ സൗബിൻ സാഹിർ ...
മാത്യു വിനായകൻ ദിലീഷ് പോത്തൻ ചെമ്പൻ വിനോദ് ജോസ്‌ ജോജു ജോർജ് അർജുൻ അശോകൻ ശ്രീനാഥ് ഭാസി ഉണ്ണിമായ പ്രസാദ് നിർമ്മാണം
ട്രാൻസിന്റെ ആദ്യത്തെ പോസ്റ്റർ അൻവർ റഷീദാണ് റിലീസ് ചെയ്തത്.
2017 ഡിസംബറിൽ മുംബൈയിൽ വച്ച് ഏതാണ്ട് ഒരാഴ്ചയോളം നീണ്ടുനിന്ന ആദ്യത്തെ ഷെഡ്യൂൾ ചിത്രീകരണം പൂർത്തിയായി.
മലയാള സിനിമയിൽ ആദ്യമായി, ചില ദൃശ്യങ്ങൾ ചിത്രീകരിക്കുന്നതിനു വേണ്ടി ബോൾട്ട് ഹൈ സ്പീഡ് സൈൻബോട്ട് ക്യാമറകൾ ഉപയോഗിച്ചത് ട്രാൻസിന്റെ ചിത്രീകരണത്തിലാണ്.
മുഴുവൻ ചിത്രവും സിങ്ക് സൗണ്ടിലാണ് ചിത്രീകരിക്കപ്പെട്ടിരിക്കുന്നത്.
കന്യാകുമാരിയുടെ കടലോര മേഖലകളിലും ഇന്ത്യയിലും ദുബായിലും പ്രധാനമായി ചിത്രീകരിച്ച ഈ ചലച്ചിത്രത്തിന്റെ ക്ലൈമാക്സ് രംഗങ്ങൾ ആംസ്റ്റർഡാമിലാണ് ചിത്രീകരിച്ചത്.
ഏതാണ്ട് 20 കോടി രൂപയാണ് ട്രാൻസിന്റെ ആകെ മുതൽമുടക്ക്.
ഫഹദ് ഫാസിൽ അഭിനയിച്ച ചലച്ചിത്രങ്ങളിൽ ഏറ്റവും കൂടുതൽ മുതൽമുടക്കിയിട്ടുള്ള സിനിമയും ഇതാണ്.
അവലംബം ↑ ↑ ↑ ↑ ↑ ↑ ↑ ↑ പുറം കണ്ണികൾ ട്രാൻസ് ഇന്റർനെറ്റ് മൂവി ഡാറ്റാബേസിൽ
ട്രാൻസ് ടാസ്മാൻ ട്രോഫി
ഓസ്ട്രേലിയയും ന്യൂസിലൻഡും തമ്മിൽ നടക്കുന്ന അന്താരാഷ്ട്ര ടെസ്റ്റ് ക്രിക്കറ്റ് പരമ്പരകളാണ് ട്രാൻസ് ടാസ്മാൻ ട്രോഫി എന്ന പേരിൽ അറിയപ്പെടുന്നത് .1985ൽ     ഓസ്ട്രേലിയയിൽവെച്ചാണ് ആദ്യ ട്രാൻസ് ടാസ്മാൻ ട്രോഫി നടത്തപ്പെട്ടത്.
ഇതുവരെ നടന്ന പതിനേഴ് ട്രാൻസ് ടാസ്മാൻ പരമ്പരകളിൽ പത്തെണ്ണം ഓസ്ട്രേലിയയും മൂന്നെണ്ണം ന്യൂസിലൻഡും വിജയിച്ചു.
അഞ്ച് പരമ്പരകൾ സമനിലയിൽ അവസാനിച്ചു.
വർഷം വേദി പരമ്പരയിലെ താരം ഓസ്ട്രേലിയ ജയിച്ചത് ന്യൂസിലൻഡ് ജയിച്ചത് സമനില ജേതാക്കൾ 1985 – 86 ഓസ്ട്രേലിയ റിച്ചാർഡ് ഹാഡ്‌ലി (NZ) 1 2 0 ന്യൂസിലൻഡ് 1985 – 86 ന്യൂസിലൻഡ് 0 1 2 ന്യൂസിലൻഡ് 1987 – 88 ഓസ്ട്രേലിയ റിച്ചാർഡ് ഹാഡ്‌ലി (NZ) 1 0 2 ഓസ്ട്രേലിയ 1989 – 90 ഓസ്ട്രേലിയ മാർക്ക് ഗ്രേറ്റ്ബാച്ച് (NZ)* 0 0 1 ഓസ്ട്രേലിയ 1989 – 90 ന്യൂസിലൻഡ് ജോൺ റൈറ്റ് (NZ)* 0 1 0 ന്യൂസിലൻഡ് 1992 – 93 ന്യൂസിലൻഡ് ഡാനി മോറിസൺ (NZ) 1 1 1 ന്യൂസിലൻഡ് 1993 – 94 ഓസ്ട്രേലിയ ഷെയ്ൻ വോൺ (Aus) 2 0 1 ഓസ്ട്രേലിയ 1997 – 98 ഓസ്ട്രേലിയ മാർക്ക് ടെയ്‌ലർ (Aus) 2 0 1 ഓസ്ട്രേലിയ 1999 – 2000 ന്യൂസിലൻഡ് 3 0 0 ഓസ്ട്രേലിയ 2001 – 02 ഓസ്ട്രേലിയ ജസ്റ്റിൻ ലാംഗർ (Aus) 0 0 3 ഓസ്ട്രേലിയ 2004 – 05 ഓസ്ട്രേലിയ ഗ്ലെൻ മക്ഗ്രാത്ത് (Aus) 2 0 0 ഓസ്ട്രേലിയ 2004 – 05 ന്യൂസിലൻഡ് ആദം ഗിൽക്രിസ്റ്റ് (Aus) 2 0 1 ഓസ്ട്രേലിയ 2008 – 09 ഓസ്ട്രേലിയ മൈക്കൽ ക്ലാർക്ക് (Aus) 2 0 0 ഓസ്ട്രേലിയ 2009 – 10 ന്യൂസിലൻഡ് 2 0 0 ഓസ്ട്രേലിയ 2011 – 12 ഓസ്ട്രേലിയ ജയിംസ് പാറ്റിൻസൺ (Aus) 1 1 0 ഓസ്ട്രേലിയ 2015 – 16 ഓസ്ട്രേലിയ ഡേവിഡ് വാർണർ (Aus) 2 0 1 ഓസ്ട്രേലിയ ഇതുംകൂടി കാണുക
ചാപ്പൽ - ഹാഡ്‌ലി ട്രോഫി അവലംബം
ട്രാൻസ് സൈബീരിയൻ റെയിൽപ്പാത ഇംഗ്ലീഷ് വിലാസം https://ml.wikipedia.org/wiki/Trans-Siberian_Railroad ട്രാൻസ് സൈബീരിയൻ ലൈൻ ചുവന്ന നിറത്തിൽ; ബൈക്കൽ അമുർ മെയിൻലൈൻ പച്ച നിറത്തിൽ
ലോകത്തെ ഏറ്റവും ദൈർഘ്യമേറിയ തീവണ്ടിപ്പാതയാണ് ട്രാൻസ് സൈബീരിയൻ റെയിൽപ്പാത .
9,289 കിലോമീറ്ററാണ് (5,772 മൈൽ) ഇതിന്റെ ആകെ ദൈർഘ്യം.
8 ദിവസത്തെ യാത്രയാണ് ആരംഭസ്ഥലത്തുനിന്നും അവസാനത്തിലേയ്ക്ക് എത്താൻ എടുക്കുന്നത്.
റഷ്യയിലാണ് ഈ റെയിൽപ്പാത.
1860ൽ വോസ്റ്റോക്കിന്റെ നിർമ്മാണത്തോടേയാണ് റഷ്യയുടെ പസഫിക് തീരത്ത് തുറമുഖം പ്രവർത്തനമാരംഭിച്ചത്.
എന്നാൽ പാശ്ചാത്യരാജ്യങ്ങളുമായി ഗതാഗതമാർഗ്ഗങ്ങൾ അപ്പോഴും അസാദ്ധ്യമായിരുന്നു.
1891ൽ അലക്സാണ്ടർ മൂന്നാമൻ ട്രാൻസ് സൈബീരിയൻ റെയിൽപ്പാതയുടേ രൂപരേഖ തയ്യാറാക്കുകയും നിർമ്മാണപ്രവർത്തനങ്ങൾക്ക് തുടക്കം കുറിയ്ക്കുകയും ചെയ്തു.
1905ൽ ആണ്  റെയിൽപ്പാതയുടെ പണി പൂർത്തിയാകുന്നത്.
മോസ്കോയും വ്ലാഡിവോസ്റ്റോക്കിനുമിടയിലുള്ള ദൂരത്തേയാണ് ഈ റെയിൽപ്പാത കൂട്ടിയിണക്കുന്നത്.
നിർമ്മാണ പ്രവർത്തനങ്ങൾ ഗതാഗത ദിശ View from the rear platform of the Simskaia Station of the Samara-Zlatoust Railway , ca.
1910 Bashkir switchman near the town Ust' Katav on the Yuryuzan River between Ufa and Cheliabinsk in the Ural Mountain region, ca.
1910 The marker for kilometer 9,288, at the end of the line in Vladivostok
മോസ്കോയിൽ നിന്നും വ്ലാഡിവോസ്റ്റോക്കിലേയ്ക്കാണ് ഗതാഗതം നടത്തുന്നത്.
പ്രധാന പാതയുടെ കൈവഴികളായി ട്രാൻസ് മംഗോളിയൻ, ട്രാൻസ് മഞ്ചൂരി എന്നീ പാതകൾ കൂടി നിർമ്മിയ്ക്കപ്പെട്ടു.
ഉലാനൂഡ് എന്ന സ്ഥലത്തുവെച്ച് ഈ പാത രണ്ടായി പിരിയുന്നു.
തെക്കോട്ട് തിരിഞ്ഞ് മംഗോളിയൻ തലസ്ഥാനമായ ഉലാൻബത്തൂർ വഴി ചൈനീസ് തലസ്ഥാനമായ ബൈജിങ്ങിലേയ്ക്ക് നീളുന്നു.
ഇതാണ് ട്രാൻസ് മംഗോളിയൻ പാത.
വടക്കൻ കൊറിയയുടെ തലസ്ഥാനമായ പ്യോമ്യാങ്ങിനെ റഷ്യയുമായി ബന്ധിപ്പിയ്ക്കുന്ന പാതയാണ് ട്രാൻസ് മഞ്ചൂരി.
ബൈക്കൽ തടാകത്തിന്റെ വടക്കൻ അതിരിലൂടെ കടന്നുപോകുന്ന മറ്റൊരു കൈവഴിയാണ് ബൈക്കാൽ-ആമർ പാത.
1984ലാണ് ഇതിന്റെ പണി പൂർത്തിയാവുന്നത്.
ട്രാൻസ്-സൈബീരിയൻ ലൈൻ മോസ്കോ , യാരോസ്ലവസ്കി റെയിൽ ടെർമിനൽ വ്ലാഡിമർ (210 km, MT) നിഴ്നി നോവ്ഗോറോഡ് കിറോവ് പേം യേകേറ്ററിങ്ങ്ബർഗ് (1,778 km) ടിയുമെൻ (2,104 km) ഒമസ്ക് (2,676 km) നൊവോസിബിർസ്ക് ക്രാസ്നോയാർസ്ക് ട്രാൻസ്-മഞ്ചൂറിയൻ ലൈൻ ട്രാൻസ്-മംഗോളിയൻ‍ ലൈൻ അവലംബം
ട്രാൻസ്ജെൻഡർ ഈ ലേഖനം ഭിന്നലിംഗർ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഇംഗ്ലീഷ് വിലാസം https://ml.wikipedia.org/wiki/Transgender നോങ് തൂം;ലോകപ്രശസ്തയായ ട്രാൻസ് ജെൻഡറാണ്
ലിംഗവ്യത്യാസങ്ങളെ സംബന്ധിച്ച പരമ്പരാഗത - മാതൃകയിൽ നിന്നോ, ജന്മനാൽ ഉണ്ടായിരുന്ന ലിംഗത്തിൽ (Cisgender) നിന്നോ വ്യതിയാനം പ്രദർശിപ്പിക്കുന്ന, അഥവാ അതിനനുയോജ്യമല്ലാത്ത ലിംഗ വ്യക്തിത്വം (Gender identity), സ്വഭാവം (Behaviour), ലിംഗ പ്രകാശനം (Gender expression) കാണിക്കുന്ന മനുഷ്യരെ  പൊതുവായി വിശേഷിപ്പിക്കുന്ന പദമാണ് ട്രാൻസ്ജെൻഡർ (Transgender) ആളുകൾ.
ഇവരെ ട്രാൻസ് സ്ത്രീ  (Trans woman ), ട്രാൻസ് പുരുഷൻ (Trans man) എന്ന് രണ്ടായി തിരിക്കാം.
ഭൂരിപക്ഷ  ലിംഗവിഭാഗങ്ങളെ പോലെ മറ്റൊരു ലിംഗവിഭാഗം തന്നെയാണ് ട്രാൻസ് ജെൻഡറുകൾ എന്ന് ഈ രംഗത്തെ ശാസ്ത്രീയ പഠനങ്ങൾ തെളിയിക്കുന്നു.
സമൂഹത്തിൽ ഏറെ അടിച്ചമർത്തപ്പെട്ടവരും പാർശ്വവൽക്കരിക്കപ്പെട്ടവരും ആയ ഒരു ലിംഗവിഭാഗം ആണ് ട്രാൻസ് ജെൻഡേർസ്.
മലയാളത്തിൽ നപുംസകം, ശിഖണ്ഡി, ഹിജഡ, മൂന്നാം ലിംഗം, അപരലിംഗർ, ലിംഗാതീതർ എന്നീ വാക്കുകൾ ഈ വിഭാഗത്തെ ഉദ്ദേശിച്ചു ഉപയോഗിച്ചിരുന്നതാണെങ്കിലും ഇവയൊക്കെ കൂടുതലും ഇവരെ അപമാനിക്കാനോ അവഹേളിക്കാനോ വേണ്ടിയാണ് ഉപയോഗിച്ചു വന്നിരുന്നത്.
അതിനാൽ "ട്രാൻസ്ജെൻഡർ" എന്ന വാക്കാണ് ഇന്ന് ഔദ്യോഗികമായി ഉപയോഗിച്ചു വരുന്നത്.
ലൈംഗികന്യൂനപക്ഷം എന്നറിയപ്പെടുന്ന എൽജിബിടിഐഎ (LGBTIA+) സമുദായത്തിലെ ടി ( Transgender ) എന്ന വിഭാഗമാണ് ഇവർ.
ജനിതകവും ശാരീരികവും മാനസികവുമായ  സവിശേഷതകളാൽ അർപ്പിക്കപ്പെട്ടതും സ്ത്രീ, പുരുഷൻ എന്നിങ്ങനെ മറ്റുള്ളവർ തിരിച്ചറിയുന്നതുമായ ഒരു ഭൂരിപക്ഷ  (Cisgender) വ്യക്തിയുടെ സ്വഭാവം, പെരുമാറ്റം, ശബ്ദം, ചലനം, വസ്ത്രധാരണം, കേശാലങ്കാരം, ശാരീരിക പ്രത്യേകതകൾ, മാനസികാവസ്ഥ  തുടങ്ങിയ ലിംഗ വ്യക്തിത്വങ്ങളിൽ കാണിക്കുന്ന സവിശേഷമായ 'പ്രത്യേകതകളുമായി' ബന്ധപ്പെട്ടാണ് ട്രാൻസ്ജെൻഡർ എന്നൊരാളെ വിശേഷിപ്പിക്കുന്നത്.
ഏതെങ്കിലും ഒരു പ്രത്യേക തരം ജെൻഡർ സ്വഭാവത്തെയല്ല ട്രാൻസ്ജെൻഡർ എന്നതുകൊണ്ട് ഉദ്ദേശിക്കുന്നത്.
ലിംഗ വ്യത്യാസങ്ങളെക്കുറിച്ചുള്ള പരമ്പരാഗത ധാരണകളും അടയാളങ്ങളും തങ്ങൾക്ക് യോജിക്കുന്നതല്ലെന്ന് തിരിച്ചറിയുന്നവരും അങ്ങനെ കരുതുന്നവരും മാനസികമായി മറ്റൊരു ലിംഗത്തിൽ പെടുന്നവരും പൊതുവായി ഈ ഗണത്തിൽ വരുന്നു.
മസ്തിഷ്കത്തിന്റെ പ്രത്യേകതയും ഇക്കാര്യത്തിൽ സുപ്രധാന പങ്ക് വഹിക്കുന്നു.
പൊതുവേ ഇവരുടെ മസ്തിഷ്‌കം(Brain) എതിർലിംഗത്തിന്റേതിനോട് സമാനമായാണ്  കാണപ്പെടുന്നത്.
ഇക്കാരണത്താൽ ഇവരുടെ മാനസികാവസ്ഥയും എതിർലിംഗത്തിന്റേത് ആയിരിക്കും.
ട്രാൻസ്ജെൻഡർ എന്ന വാക്കിന്റെ പ്രയോഗം 1960- കളിൽ തുടങ്ങിയെങ്കിലും ലിംഗമാറ്റ ശസ്ത്രക്രിയ കൂടാതെ തന്നെ  സ്വന്തം സ്വത്വത്തെ അംഗീകരിച്ചു കൊണ്ട്  ജീവിക്കാനാഗ്രഹിക്കുന്നവരെ വിശേഷിപ്പിക്കുന്നതിനായി 1970 -കളിലാണ് ഈ പദത്തിന് പ്രചാരം ലഭിച്ചത്.
1980 കളിൽ ജനനാലുള്ളതിൽ നിന്ന് വ്യത്യസ്തമായ ലിംഗസ്വഭാവം കാണിക്കുന്നവരെ എല്ലാവരെയും പൊതുവായി വിശേഷിപ്പിക്കുന്ന പദമായി ഇത് വികസിക്കുകയും 1990 കളിൽ ലൈംഗിക ന്യൂനപക്ഷങ്ങൾക്കെതിരായ ചൂഷണം, അവരുടെ അവകാശങ്ങൾ എന്നിവയുമായി ബന്ധപ്പെട്ട് ഒരു രാഷ്ട്രീയ പദമായി മാറുകയും ചെയ്തു .
ലിംഗമാറ്റ ശസ്ത്രക്രിയ ചെയ്തവരെ ട്രാൻസ് സെക്ഷ്വൽ (Transsexual) എന്നറിയപ്പെടുന്നു.
നപുംസകം, ശിഖണ്ടി, ഹിജഡ, ദ്വിലിംഗം എന്നീ പേരുകൾക്ക് പ്രാദേശികമായി പല  അർത്ഥവ്യത്യാസങ്ങളും കണ്ടുവരുന്നു.
ലൈംഗികാവയവങ്ങളിൽ വ്യതിയാനം വരുന്നവർ, എതിർലിംഗത്തിന്റെ മാനസികാവസ്ഥ ഉള്ളവർ, എതിർ ലിംഗത്തിലുള്ളവരുടെ വേഷം ധരിച്ച് നടക്കുന്നവർ തുടങ്ങിയ പ്രത്യേകതകൾക്കനുസരിച്ചാണ് ഈ പേരുകൾ നിർണ്ണയിക്കപ്പെടുന്നത്.
ലിംഗ സമത്വം (Gender equality) ഭാരതം ഉൾപ്പെടെയുള്ള വിവിധ രാജ്യങ്ങൾ    ഔദ്യോഗികമായി അംഗീകരിക്കുകയും അവരെ ഉൾക്കൊള്ളിച്ചുകൊണ്ടുടുള്ള  നിയമങ്ങൾ കൊണ്ടുവരികയും     ചെയ്തിട്ടുണ്ട്.
അവലംബം ↑ American Psychological Association ഇതും കാണുക പുരുഷനും സ്ത്രീയും ആവാൻ കഴിയാതെ രേവതി-ഒൺ ഇന്ത്യ 7-8-2010
ട്രാൻസ്പരൻസി ഇന്റർനാഷണൽ ഇംഗ്ലീഷ് വിലാസം https://ml.wikipedia.org/wiki/Transparency_International ട്രാൻസ്പറിൻസി ഇന്റർനാഷനലിന്റെ ബെർലിനിലെ ആസ്ഥാനം
ലോകവ്യാപകമായി അഴിമതിയെക്കുറിച്ച് പഠിക്കുകയും, നിരീക്ഷിക്കുകയും പ്രസിദ്ധീകരിക്കുകയും ചെയ്യുന്ന ഒരു അന്താരാഷ്ട്ര സംഘടനയാണ് ട്രാൻസ്പരൻസി ഇന്റർനാഷണൽ .
ജർമനിയിലെ ബർലിൻ ആസ്ഥാനമായി പ്രവർത്തിക്കുന്ന ഇതിന് 70 രാജ്യങ്ങളിൽ ശാഖകളുണ്ട്.
ചരിത്രം അവലംബം ↑ {{ cite book }} : Unknown parameter | month= ignored ( help ) പുറത്തേക്കുള്ള കണ്ണികൾ ട്രാൻസ്പരൻസി ഇന്റർനാഷണലിന്റെ ഔദ്യോഗിക വെബ്സൈറ്റ്
ട്രാൻസ്ഫറൻസ്
മനഃശാസ്ത്രത്തിൽ , ഒരു രോഗിയുടെ മനസ്സിലെ അടിച്ചമർത്തപ്പെട്ട വികാരങ്ങളുടെ ചിന്തകളും മറ്റൊരാളിലേക്ക്, പ്രത്യേകിച്ചും ഒരു മനോരോഗ ചികിത്സകനിലേക്ക് പകർന്നുകൊണ്ട് അവ വീണ്ടും അനുഭവിച്ചറിയുന്ന ഒരു ചികിത്സാരീതിയാണ് ട്രാൻസ്ഫറൻസ് .
രോഗിയുടെ അബോധ മനസ്സിൽ അടിച്ചമർത്തപ്പെട്ടിരുന്ന ഭയാനകവും ദുഃഖകരമായ വസ്തുതകളും നിറവേറ്റാൻ കഴിയാതിരുന്ന ആഗ്രഹങ്ങളും മറ്റും ഇതിലൂടെ അയാളുടെ ബോധ മനസ്സിലേക്ക് കടന്നുവരുന്നു.
ഈ പ്രക്രിയയിലൂടെ രോഗിക്ക് രോഗശമനമുണ്ടാകുമെന്ന് സൈക്കോ അനാലിസിസ് എന്ന മനഃശാസ്ത്ര രീതിയുടെ ഉപജ്ഞാതാവായ സിഗ്മണ്ട് ഫ്രോയിഡ് സിദ്ധാന്തിക്കുന്നു.
ചില സന്ദർഭങ്ങളിൽ ഈ രീതി അനുചിതമാണെന്നും പഠനങ്ങളുണ്ട്.
ട്രാൻസ്ഫോർമേഴ്സ് : റിവഞ്ച് ഓഫ് ദി ഫാളൻ ഇംഗ്ലീഷ് വിലാസം https://ml.wikipedia.org/wiki/Transformers:_Revenge_of_the_Fallen
2009 ലെ അമേരിക്കൻ സയൻസ് ഫിക്ഷൻ ആക്ഷൻ ചിത്രമാണ് ട്രാൻസ്ഫോർമേഴ്‌സ്: റിവഞ്ച് ഓഫ് ദി ഫാളൻ.
മൈക്കൽ ബേ സംവിധാനം ചെയ്ത ഈ ചിത്രം ട്രാൻസ്ഫോർമേഴ്‌സ് കളിപ്പാട്ടങ്ങളെ അടിസ്ഥാനമാക്കിയുള്ളതാണ്.
2007 ലെ ട്രാൻസ്ഫോർമേഴ്‌സ് എന്ന സിനിമയുടെ തുടർച്ചയും ലൈവ്-ആക്ഷൻ ട്രാൻസ്ഫോർമേഴ്‌സ് ചലച്ചിത്ര പരമ്പരയിലെ രണ്ടാമത്തെ ഭാഗവുമാണിത്.
ആദ്യ ചിത്രത്തിലെ സംഭവവികാസങ്ങൾക്കു ശേഷം രണ്ട് വർഷങ്ങൾ കഴിഞ്ഞു നടക്കുന്നതാണ് ഈ കഥ, ഓട്ടോബോട്ടുകൾ തമ്മിലുള്ള യുദ്ധത്തിൽ കുടുങ്ങിയ സാം വിറ്റ്വിക്കി (ഷിയ ലാബീഫ്), ഒപ്റ്റിമസ് പ്രൈം (പീറ്റർ കലൻ) നയിക്കുന്ന മെഗാട്രോൺ (ഹ്യൂഗോ വീവിംഗ്) നയിക്കുന്ന ഡിസെപ്റ്റിക്കോണുകൾ എന്നിവയെ ചുറ്റിപ്പറ്റിയാണ് ഈ കഥ ഊരിതിരിയുന്നത്.
ഫാളൻ എന്ന പുരാതന ഡിസെപ്റ്റിക്കോണിന്റെ നിർദേശപ്രേകാരം ‌ സൈബർട്രോണിയൻ ചിഹ്നങ്ങളുടെ വിചിത്രമായ ദർശനങ്ങൾ കിട്ടിത്തുടങ്ങുന്ന സാമിനെ ഡിസെപ്റ്റിക്കോൺസ്  വേട്ടയാടുന്നു  , ഫാലനാവട്ടെ ഭൂമിയിൽ ഡിസെപ്റ്റികോണുകൾക്കു എനർജി സ്ത്രോതസ്സു നൽകുന്ന ഒരു യന്ത്രം കണ്ടെത്തി പ്രവർത്തനസജ്ജമാക്കാൻ ആഗ്രഹിക്കുന്നു .
അതിലൂടെ സൂര്യനും ഭൂമിയും സകല ജീവജാലങ്ങളും നശിക്കും .
ട്രാൻസ്ഫോർമർസ് പരമ്പരയിലെ രണ്ടാമത്തെ ചലച്ചിത്രം ആണ് ഇത് .
17,000 ബി.സി. യഥാർത്ഥ ട്രാൻസ്ഫോർമേർസ് നേതാക്കളായ ഏഴു പ്രൈമുകൾ എന്നുവിളിക്കപ്പെടുന്നവർ  ഈ പ്രപഞ്ചത്തിലുടനീളം സഞ്ചരിച്ചു എനേജിയോൺ ഉണ്ടാക്കുന്നതിനായി നക്ഷത്രങ്ങളുടെ ശക്തിയെ ആവാഹിച്ച് ഉപയോഗിയ്ക്കുന്ന ഒരു യന്ത്രമുണ്ടാക്കി.
അതിനെ അവർ സൺ ഹർവെസ്റ്റർ എന്നു വിളിച്ചു.
അത് പ്രവർത്തിക്കുമ്പോൾ അതിനടുത്തുള്ള നക്ഷത്രങ്ങളെ തകർത്തുകൊണ്ടാണ് അത് അതിനുള്ള ഊർജം സമാഹരിക്കുന്നത്.
ആ ഏഴു മുഖ്യ ട്രൻസ്ഫോർമറുകളിൽ ഒരാൾ ജീവാംശമുള്ള ഒരു ഗ്രഹത്തെ നശിപ്പിക്കരുതെന്നുള്ള അവരുടെ നിയമത്തെ ലംഘിച്ച്  ഭൂമിയിൽ ഒരു സൺ ഹാർവെസ്റ്റർ സ്ഥാപിച്ചു.
അത് ആ ട്രാൻസ്ഫോർമേറിന് "ദി ഫാളൻ" എന്ന പേര് നേടികൊടുത്തു.
ഫാളെൻ മാട്രിക്സ് ഓഫ് ലീഡേർഷിപ്പ്  ഉപയോഗിച്ച് നമ്മുടെ സൂര്യനെ കൊയ്തെടുക്കുന്നതിന് മുമ്പ് മറ്റ് പ്രൈമുകൾ അവനെ തടവിലാക്കി.
ബാക്കിയുള്ള പ്രൈമുകൾ മാട്രിക്സ് അജ്ഞാതമായ ഒരു സ്ഥലത്ത് മറച്ചുവയ്ക്കുവാൻ വേണ്ടി സ്വയം ത്യാഗം ചെയ്യുന്നു.
കഥാപാത്രങ്ങൾ അഭിനേതാവ് കഥാപാത്രം ഷിയ ലബൌഫ് സാം  വിറ്റ് വിക്കി ജോഷ്‌ ദുഹാമേൽ ക്യാപ്റ്റൻ വില്യം ലെനോക്സ് ജോൺ ടൂർടുറോ ഏജന്റ് സെയ്മൌർ സിംമോൻസ് ശബ്ദം ശബ്ദം കഥാപാത്രം പീറ്റർ കുല്ലെൻ ഒപ്റ്റിമസ് പ്രൈം ഹുഗോ വീവിംഗ് മെഗാട്രോൺ ഇതും കാണുക ട്രാൻസ്ഫോർമർസ് ട്രാൻസ്ഫോർമർസ് : ഡാർക്ക്‌ ഓഫ് ദി മൂൺ അവലംബം
തനികാചലം സദഗോപൻ
ഒരു ഇന്ത്യൻ കാർഡിയോളജിസ്റ്റ്, മെഡിക്കൽ അക്കാദമിക്, ശ്രീരാമചന്ദ്ര സർവകലാശാലയിലെ മുൻ വൈസ് ചാൻസലർ എന്നീ നിലകളിൽ അറിയപ്പെടുന്ന വ്യക്തിയാണ് തനികാചലം സദഗോപൻ .
ശ്രീരാമചന്ദ്ര സർവകലാശാലയിലെ കാർഡിയാക് കെയർ സെന്റർ ചെയർമാനും ഡയറക്ടറുമാണ്.
ചെന്നൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയിലെ അപ്ലൈഡ് മെക്കാനിക്‌സ് വകുപ്പിന്റെ ബയോമെഡിക്കൽ എഞ്ചിനീയറിംഗ് ഗ്രൂപ്പിലെ അനുബന്ധ പ്രൊഫസറുമാണ്.
പ്രിവന്റീവ് കാർഡിയോളജി ഗവേഷണത്തിന് പേരുകേട്ട അദ്ദേഹം ഈ വിഷയത്തിൽ നിരവധി ലേഖനങ്ങൾ പ്രസിദ്ധീകരിച്ചു.
ടഫ്റ്റ്സ് യൂണിവേഴ്സിറ്റി സ്കൂൾ ഓഫ് മെഡിസിൻ PURSE-HIS എപ്പിഡെമോളജിക്കൽ സ്റ്റഡി , വിവിധ ചർമ്മരോഗങ്ങൾ ചികിത്സിക്കാൻ ഉപയോഗിക്കുന്ന സിദ്ധ മരുന്നായ നൂന കടുഗു എന്നിവയുൾപ്പെടെ നിരവധി മൾട്ടിനാഷണൽ മൾട്ടിസെൻട്രിക് ഔഷധപരീക്ഷണങ്ങളിൽ അദ്ദേഹം പങ്കാളിയായി.
ഇതും കാണുക പുറത്തേക്കുള്ള കണ്ണികൾ
തനന ബലം
ഒരു തന്തു(String)വിനെ വലിച്ചുമുറിക്കുമ്പോൾ ആ തന്തു അതിനെ വലിച്ചു മുറുക്കുന്ന വസ്തുക്കളിൻമേൽ പ്രയോഗിക്കുന്ന പ്രതിബലമാണ‌് (Reaction) തനനബലം അഥവാ വലിവുബലം ( Tension , ടെൻഷൻ) എന്നറിയപ്പെടുന്നത്.
തനനബലത്തിന്റെ ദിശ എല്ലായ്പ്പോഴും തന്തുവിന് സമാന്തരവും തന്തുവിന്റെ അതേ ദിശയിലുമായിരിക്കും.
ഒരു തന്തുവിലോ ചങ്ങലയിലോ അതുമല്ലെങ്കിൽ മറ്റേതെങ്കിലും ഏകമാന (One dimensional) വസ്തുവിലോ നീളമുളള ഒരു ദണ്ഡിലോ അനുഭവപ്പെടുന്ന ബലപ്രതിബല ജോഡി ആയും തനനബലത്തെ വിവക്ഷിക്കാം.
അറ്റോമിക തലത്തിൽ, ആറ്റങ്ങളും തന്മാത്രകളും പരസ്പരം വലിഞ്ഞുമാറി സ്ഥിതികോർജ്ജം നേടുന്നതുമൂലം സൃഷ്ടിക്കപ്പെടുന്ന പുനസ്ഥാപനബലം ( Restoring force ) ആണ് തനനബലം.
വലിച്ചുമുറുക്കപ്പെടുന്ന ദണ്ഡോ തന്തുവോ തിരികെ അതിന്റെ വിശ്രാന്ത നീളം (relaxed length) കൈവരിക്കുന്നതിനായി അവ ഘടിപ്പിക്കപ്പെട്ടിരിക്കുന്ന വസ്തുക്കളിൻമേൽ വലിക്കുന്നു.
ഒരു പ്രസരിതബലം ( transmitted force ) അഥവാ ഒരു ബലപ്രതിബല ജോഡി അഥവാ പുനസ്ഥാപനബലം എന്നീ അർത്ഥങ്ങളിൽ തനനബലം, ബലം (Force) പോലെ തന്നെ ന്യൂട്ടനിൽ ആണ് അളക്കപ്പെടുന്നത്.
വലിച്ചുമുറുക്കപ്പെടുന്ന തന്തുവിന്റെ ഇരു അഗ്രങ്ങളിലും തനനബലം മൂലം അനുഭവപ്പെടുന്ന ബലങ്ങളെ നിഷ്ക്രിയബലം (Passive forces) എന്നും അറിയപ്പെടുന്നു.
തന്തുക്കൾ മുഖാന്തിരം  താങ്ങിനിർത്തപ്പെട്ട വസ്തുക്കൾക്കും വ്യൂഹങ്ങൾക്കും രണ്ടു സാധ്യതകളുണ്ട‌്: ഒന്നുകിൽ ത്വരണം പൂജ്യവും അതുകൊണ്ട് വ്യൂഹം സന്തുലനത്തിലുമാകാം അല്ലെങ്കിൽ ഒരു ത്വരണം ഉണ്ടായിരിക്കുകയും തദ്വാരാ വ്യൂഹത്തിൽ ഒരു സഞ്ചിതബലം (net force) ഉണ്ടായിരിക്കുകയും ചെയ്യാം.
9 men at the Irish champion tug of war team pull on a rope.
The rope in the photo extends into a drawn illustration showing adjacent segments of the rope.
One segment is duplicated in a free body diagram showing a pair of action-reaction forces of magnitude T pulling the segment in opposite directions, where T is transmitted axially and is called the tension force.
This end of the rope is pulling the tug of war team to the right.
Each segment of the rope is pulled apart by the two neighboring segments, stressing the segment in what is also called tension, which can change along the too football fields members.
↑ Physics for Scientists and Engineers with Modern Physics , Section 5.7.
Seventh Edition, Brooks/Cole Cengage Learning, 2008.
തനിക സർകാർ ഇംഗ്ലീഷ് വിലാസം https://ml.wikipedia.org/wiki/Tanika_Sarkar
ഇന്ത്യയിലെ ഒരു ചരിത്രകാരിയാണ്‌ തനിക സർകാർ .
ആധുനിക ഇന്ത്യാചരിത്രമാണ്‌ ഇവരുടെ പഠനമേഖല.
മതത്തിലെ വിവിധവിഭാഗങ്ങൾ,ലിംഗഭേദം,തെക്കനേഷ്യയുടെ കോളനികാലത്തെയും കോളനിയാനന്തര കാലത്തേയും കുറിച്ചുള്ള പഠനം,സ്ത്രീകൾ,ഹിന്ദു അവകാശങ്ങൾ തുടങ്ങിയ രംഗങ്ങളിലാണ്‌ തനിക സർകാറിന്റെ പഠനങ്ങൾ ശ്രദ്ധകേന്ദ്രീകരിച്ചിട്ടുള്ളത്.
1947 ൽ ഇന്ത്യ വിഭജിച്ച് ഇന്ത്യ , പാകിസ്താൻ എന്നീ രണ്ട് സ്വതന്ത്രരാഷ്ട്രങ്ങൾ രൂപംകൊള്ളുന്നതിന്‌ കാരണമായത് വലതുപക്ഷ മുസ്ലിം രാഷ്ട്രീയത്തേക്കാൾ വലതുപക്ഷ ഹിന്ദു രാഷ്ട്രീയമാണ്‌ എന്ന കാഴ്ചപ്പാട് പുലർത്തുന്നവരിൽ പ്രമുഖയാണ്‌ ഇവര് വിദ്യാഭ്യാസം
1972 ൽ കൽകട്ട പ്രസിഡൻസി കോളേജിൽ നിന്ന് ചരിത്രത്തിൽ ബി.എ ഒന്നാംക്ലാസ്സോടെ പാസ്സായി.1974 ആധുനിക ചരിത്രത്തിൽ കൽകട്ട സർ‌വ്വകലാശാലയിൽ നിന്ന് ഒന്നാം ക്ലാസ്സ് ബിരുദവും കരസ്ഥമാക്കി.1981 ൽ ഡൽഹി സർ‌വ്വകലാശാലയിൽ നിന്ന് പി.എഛ്.
ഡി യും നേടി.
അദ്ധ്യാപന രംഗത്ത്
നിലവിൽ ഡൽഹിയിലെ ജവഹർലാൽ നെഹ്റു സർ‌വ്വകലാശാലയിൽ ചരിത്രവിഭാഗം പ്രൊഫസറായി ജോലിചെയ്യുകയാണ്‌ തനിക.
സെന്റ്സ്റ്റീഫൻ കോളേജിലും ഇന്ദ്രപ്രസ്ഥ കോളേജിലും ഇവർ അദ്ധ്യാപികയായിട്ടുണ്ട്.
കൂടാതെ ചിക്കാഗോ സർ‌വ്വകലാശാലയിൽ ആധുനിക ഇന്ത്യാചരിത്രത്തിൽ അദ്ധ്യാപികയായും സേവനമനുഷ്ഠിച്ചു.
താഴെ പറയുന്ന ഏകവിഷയക പ്രബന്ധങ്ങൾ എഴുതീട്ടുണ്ട് തനിക സർകാർ: ബംഗാൾ 1928-1934:ദ പോളിറ്റിക്സ് ഓഫ് പ്രൊട്ടസ്റ്റ് എ വേൾഡ് ടു വിൻ:എ മോഡേൺ ഓട്ടോബയോഗ്രഫി;ഹിന്ദു വൈഫ് ഹിന്ദു നാഷൻ:റിലീജിയൻ,കമ്മ്യൂണിറ്റി,കൾചറൽ നാഷനലിസം
കൂടാതെ "കാക്കി ഷോർട്ട്സ് ആൻഡ് സഫ്റോൺ ഫ്ലാഗ്സ്:എ ക്രിറ്റിക് ഓഫ് ഹിന്ദുത്വ" എന്ന ഗ്രന്ഥം ബസുവുമായും "വുമൺ ആൻഡ് ഹിന്ദു റൈറ്റ്" എന്ന ഗന്ഥം ഉർ‌വ്വശി ബുതാലിയായുമായും ചേർന്നെഴുതിയിട്ടുണ്ട്.
ചരിത്രകാരനായ സുമിത് സർകാറാണ്‌ ഇവരുടെ ഭർ‍ത്താവ് .
അവലംബം ↑ ↑ പുറം കണ്ണികൾ http://www.hinduonnet.com/fline/fl1815/18150930.htm Archived 2010-08-11 at the Wayback Machine .
http://www.friendsofsouthasia.org/textbook/NCERT_Delhi_Historians__Group.pdf "Delhi Historians Group's Publication " Communalization of Education: The History Textbooks Controversy ", A report in 2002, New Delhi: Jawaharlal Nehru University, India]
ചരിത്രകാരന്മാരുമായി ബന്ധപ്പെട്ട ഈ ലേഖനം അപൂർണ്ണമാണ്‌.
തനതു നാടക വേദി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു പ്രദേശത്തെ സംസ്കാരികമായ പ്രത്യേകതകളുമായി ജൈവിക ബന്ധഠ പുലർത്തുന്നതും  അവിടത്തെ സവിശേഷവും പരിമിതവുമായ സദസ്സിന് വേണ്ടി രുപപ്പെടുത്തിയതുമയ രംഗാവിഷ്കാര സമ്പ്രദായമാണ് തനതു നാടകവേദി .
കോളനി വൽക്കരണത്തിനു വിധേയമായ എല്ലാ രാജ്യങ്ങളും വൈദേശിക സ്വാധീനത്തെ പൂർണ്ണമായും നിരാകരിക്കാനുളള ശ്രമത്തിന്റെ ഭാഗമായി വേണഠ തനതു നാടകവേദിയെ വിലയിരുത്തേണ്ടത്.
20- നൂറ്റാണ്ടിന്റെ ഉത്തരാർദ്ധത്തിൽ ഭാരതത്തിലെ പല പ്രദേശിക ഭാഷകളിലും ഉടലെടുത്ത നവോത്ഥാനത്തിന്റെയും സത്യാന്വേഷണ ത്തിന്റെയും ഭാഗമാണ് തനതു നാടകവേദി എന്ന സങ്കൽപ്പം.
കർണ്ണാടകയിലെ യക്ഷഗാനം, ബംഗാളിലെ ജാത്രെ ഗുജറാത്തിലെ ഭാവൈ തുടങ്ങിയ നാടോടി കലാരൂപങ്ങളിൽ നിന്ന് ഊർജ്ജം സ്വീകരിച്ചാണ് അതത് ഇടങ്ങളിൽ തനതു നാടകവേദി രൂപം കൊണ്ടതും വളർന്നതും.
ഭാരതത്തിലെ തനതു നാടകവേദിയുടെ വളർച്ചക്ക് ഗണ്യമായ സംഭാവനകൾ നൽകിയവരാണ് ഹബീബ് തൻവീർ ,ഗിരിഷ്കർണാട്, വിജയ് തെണ്ടുൽക്കർ ,ഉല്പൽ ദത്ത്, ശംഭുമിത്ര ,സി.
എൻ ശ്രികണ്Oൻ നായർ,കാവാലം നാരായണപണിക്കർ തുടങ്ങിയവർ
1960 അവസാനത്തിൽ തന്നെ തനതു നാടക വേദി എന്ന സങ്കൽപ്പം കേരളത്തിൽ രൂപപ്പെട്ടു തുടങ്ങി .1969 ആഗസ്സ് മാസത്തിൽ ശാസ്താംകോട്ടയിൽ ആരംഭിച്ച നാടക കളരിയുടെ ഇടവേളകളിൽ നടന്ന ചർച്ചകളിൽ നിന്നാണ് തനതു നാടക വേദി എന്ന ആശയത്തിന് ബീജ വാപം.
തുടർന്ന് ഒന്നിലേറെ കളരികളിലൂടെ തനതു നാടകവേദിയുടെ സങ്കൽപ്പത്തിന് മൂർത്തരൂപം കൈവന്നു.1968-ൽ  കൂത്താട്ടുകുളത്തെ നാടക കളരിയിൽ അവതരിപ്പിച്ച തനതു നാടകവേദി എന്ന ലേഖനത്തിലൂടെ തനതു സങ്കൽപത്തെ വ്യക്തമായി വിശദികരിക്കാൻ സി.എൻ.ശ്രീകണ്ഠൻ നായർക്കു കഴിഞ്ഞു.
എം ഗോവിന്ദൻ ,അയ്യപ്പപണിക്കർ, കാവാലം നാരായണപണിക്കർ, ജി.ശങ്കരപ്പിള്ള തുടങ്ങിയവരും തനതു നാടക സങ്കൽപ്പത്തെ രൂപപ്പെടുത്തുന്നതിന് പ്രധാന പങ്ക് വഹിച്ചിട്ടുണ്ട് .
പുരാവൃത്തത്തിന്റെ ഉൾബലം ഉള്ള പ്രമേയം ലോകധർമമിയോടൊപ്പം നാട്യധർമ്മ്യക്കും' നൽകിയിട്ടുള്ള ചലന രീതികൾ, കേരളീയമായ രംഗാവിഷ്കാര സമ്പ്രദായങ്ങളുടെയും നാടോടി കലാരൂപങ്ങളുടെയും സ്വധീനം ,അനുഷ്ഠാനത്മകത ഉപാഹാസവും  നർമ്മവും ചേർന്ന ഭാവഘടന, രംഗവേദിയോടുളള പ്രേഷക പങ്കാളിത്തം മുതലായവയാണ് തനതു നാടകത്തിനു വേണ്ട ആവശ്യ ഘടകങ്ങൾ തനതു നാടകത്തിന്റെ സവിശേഷ പൂർണ്ണമായി പ്രതിഫലിപ്പിക്കുവാൻ ശ്രമിച്ച ആദ്യ നാടകം സി.എൻ ശ്രീകണ്ഠൻ നായരുടെ 'കലി' ആണ്.
'കേരളിയ താളക്രമങ്ങളുടെ സന്നിവേശമാണ് കലിയുടെ എറ്റവും വലിയ പ്രത്യേക തയെന്ന് നിരൂപകർ വിലയിരുത്തിയിട്ടുണ്ട്.
1968-ൽ സി.എൻ. ശ്രീകണ്ഠൻ നായർ പ്രബന്ധരൂപേണ അവതരിപ്പിച്ച തനതുനാടകവേദി എന്ന ആശയത്തിന്‌ ഒരു അവതരണ സമ്പ്രദായം എന്ന നിലയിൽ ജീവൻ നൽകിയത്‌ കാവാലമാണ്‌.
ഇബ്‌സനിസ്റ്റുരീതി പിന്തുടർന്ന മലയാളനാടകവേദിയിൽ ഗുണപരമായ പരിണാമം തനതുനാടകവേദിയിലൂടെയാണ് പ്രകടമായത്.
മലയാളിയുടെ ആത്മഭാവമായി മാറാൻ നാടകം എന്ന കലാരൂപത്തിനു് സാധിച്ചില്ലെന്നും അതിനു കാരണം നമ്മുടെ പാരമ്പര്യത്തിലല്ല നമ്മുടെ നാടകവേദിയുടെ വേരുകൾ എന്നുമുള്ള ചിന്തയിൽ നിന്നാണ് തനതുനാടകവേദി എന്ന ആശയം രൂപപ്പെടുന്നത്.
ഇവിടെ തനത് എന്ന വാക്കിന് പ്രാദേശികസാംസ്കാരിക പൈതൃകം എന്നാണ് വിവക്ഷ.
കേരളത്തിന്റെ സമ്പന്നമായ രംഗകലാപാരമ്പര്യത്തിൽ നിന്ന് ഊർജ്ജം കൈവരിച്ച് വളരുന്ന ഒരു നാടകവേദി എങ്ങനെ യാഥാർത്ഥ്യമാക്കാം എന്നാണ് തനതുനാടകവേദിയുടെ അന്വേഷണം.
കൂടിയാട്ടം , കഥകളി തുടങ്ങിയ ക്ലാസ്സിക്കൽ രംഗകലകളുടെയും തിറ , തെയ്യം തുടങ്ങിയ അനുഷ്ഠാനകലാരൂപങ്ങളുടെയും കാക്കാരിശ്ശി പോലുള്ള നാടോടിനാടകരൂപങ്ങളുടേയും സവിശേഷതയായ ശൈലീകൃതമായ അഭിനയരീതിയാണ് തനതുനാടകവേദിയുടെ സൗന്ദര്യശാസ്ത്രപരമായ അടിത്തറ
തനാന, അലാസ്ക ഇംഗ്ലീഷ് വിലാസം https://ml.wikipedia.org/wiki/Tanana,_Alaska
തനാന /ˈtænənɑː/ ( കോയുകോൺ ഭാക്ഷയിൽ Hohudodetlaatl Denh ) യൂക്കോൺ-കോയുകുക്ക് സെൻസസ് മേഖലയിലുള്ള അമേരിക്കൻ ഐക്യനാടുകളിലെ സംസ്ഥാനമായ അലാസ്ക യിലെ ഒരു പട്ടണമാണ്.
2000 ലെ യു.എസ്. സെൻസസ് അനുസരിച്ച് ഈ പട്ടണത്തിലെ ജനസംഖ്യ 308 ആയിരുന്നു.
ഈ പട്ടണം നേരത്തേ അറിയപ്പെട്ടിരുന്നത് കനേഡിയൻ ഫ്രഞ്ച് പേരായ Clachoti n എന്നായിരുന്നു.
ഈ പട്ടണത്തിലെ ആകെയുള്ള ജനസംഖ്യയിൽ ഏകദേശം 80 ശതമാനം ആളുകൾ തദ്ദേശീയ ഇന്ത്യക്കാരാണ്.
തനാന പട്ടണം സ്ഥിതി ചെയ്യുന്നത് യൂക്കോൺ നദി യുടെയും തനാന നദി യുടെ പോഷകനദിയുടെയും സംഗമസ്ഥാനത്തായി അക്ഷാംശ രേഖാംശങ്ങൾ 65°10′14″N 152°4′33″W ﻿ / ﻿ 65.17056°N 152.07583°W ﻿ / 65.17056; -152.07583 .
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ  കണക്കുകളനുസരിച്ച് പട്ടണത്തിൻറെ ആകെ വിസ്തൃതി 15.6 square miles (40 km 2 ) , ആണ്.
ഇതിൽ 11.6 square miles (30 km 2 ) കരഭാഗവും ബാക്കിയുള്ള 4.0 square miles (10 km 2 ) ഭാഗം (25.80%) വെള്ളവുമാണ്.
ഫെയർബാങ്ക് പട്ടണത്തിന് 130 miles (210 km) പടിഞ്ഞാറായിട്ടാണ് തനാനയുടെ സ്ഥാനം.
കാലാവസ്ഥ തനാന പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) −18.3 (−0.9) −13.9 (7) −6.7 (19.9) 4.2 (39.6) 15.0 (59) 21.6 (70.9) 22.1 (71.8) 18.0 (64.4) 11.1 (52) −1.3 (29.7) −12.6 (9.3) −16.1 (3) 1.93 (35.48) ശരാശരി താഴ്ന്ന °C (°F) −27.3 (−17.1) −24.7 (−12.5) −20.6 (−5.1) −9.2 (15.4) 0.9 (33.6) 7.7 (45.9) 9.5 (49.1) 6.3 (43.3) 0.8 (33.4) −9.2 (15.4) −20.8 (−5.4) −24.8 (−12.6) −9.28 (15.28) മഴ/മഞ്ഞ് mm (inches) 11 (0.43) 11 (0.43) 9 (0.35) 8 (0.31) 15 (0.59) 38 (1.5) 55 (2.17) 65 (2.56) 39 (1.54) 17 (0.67) 13 (0.51) 13 (0.51) 294 (11.57) ഉറവിടം: http://www.usclimatedata.com/climate/tanana/alaska/united-states/usak0238/2014/1 വിദ്യാഭ്യാസ സൌകര്യങ്ങൾ
ഈ പട്ടണത്തിലെ ജനങ്ങളുടെ പഠന സൌകര്യത്തിനായി തനാന സിറ്റി സ്കൂൾ ഡിസ്ട്രക്റ്റ് സ്കൂൾ പട്ടണത്തിൽ പ്രവർത്തിക്കുന്നു.
ഗതാഗതസൌകര്യങ്ങൾ
തനാനയിൽ റാൾഫ് എം. കൽഹൂൺ മെമ്മോറിയൽ വിമാനത്താവളം പ്രവർത്തിക്കുന്നു.
ഇത് പട്ടണത്തിൻറെ പടിഞ്ഞാറേ അറ്റത്തായി പട്ടണമദ്ധ്യത്തിൽ നിന്നും ഒരു മൈൽ മാറിയാണ് സ്ഥിതി ചെയ്യുന്നത്.
വേനൽക്കാലത്ത് നദിയിലൂടെ ബോട്ടുകളിൽ സഞ്ചരിക്കാൻ സാധിക്കുന്നു.
തനാനയെയും എലിയട്ട് ഹൈവേയും മാൻലി ഹോട്ട് സ്പ്രിംഗിൽ വച്ചു ബന്ധിക്കുന്ന ഒരു വരി വണ്ടികൾക്ക് മാത്രം പോകാനുള്ള ഒരു റോഡ് നിലവിലുണ്ട്.
പട്ടണത്തിൽ നിന്ന് 6 മൈൽ ദൂരെയായി ഈ റോഡ് അവസാനിക്കുന്നു.
നദി ശിശിരകാലത്ത് ഉറച്ചു കട്ടിയാകുമ്പോൾ ഐസ് റോഡു വഴി സഞ്ചരിക്കുവാൻ സാധിക്കുന്നതാണ്.
തനിച്ചല്ല ഞാൻ ഇംഗ്ലീഷ് വിലാസം https://ml.wikipedia.org/wiki/Thanichalla_njan
ബാബു തിരുവല്ല സംവിധാനം ചെയ്ത് 2012 ൽ പുറത്തിറങ്ങിയ മലയാളചലച്ചിത്രമാണ് തനിച്ചല്ല ഞാൻ .
ബാ­ബു തി­രു­വ­ല്ല­യു­ടെ രണ്ടാ­മ­ത്തെ സം­വി­ധാ­ന­സം­രം­ഭ­മാ­ണ്.
ചെല്ലമ്മ അന്തർജനം എന്ന ബ്രാഹ്മണ സ്ത്രീയും റസിയ ബീവി എന്ന മുസ്ലിം വനിതയും തമ്മിലുള്ള അസാധാരണ ബന്ധത്തിന്റെ കഥയാണിത്.
മത സൗഹാർദത്തിന്റെയും ഹൃദയബന്ധത്തിന്റെയും കഥ പറഞ്ഞ ഈ ചിത്രത്തിന് 2012 ലെ മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്‌കാരം ലഭിക്കുകയുണ്ടായി.
ഈ ചിത്രത്തിലെ അഭിനയത്തിനു കൽപ്പനയ്ക്ക് മികച്ച സഹനടിക്കുള്ള ദേശീയ അവാർഡ് ലഭിച്ചു.
അഭിനേതാക്കൾ കെ.പി.എ.സി. ലളിത അശോകൻ കൽപ്പന ശിവജി ഗുരുവായൂർ പൊന്നമ്മ ബാബു ചാരുലത കൊല്ലം തുളസി ഗാനങ്ങൾ
ഗാനരചന നിർവ്വഹിച്ചിരിക്കുന്നത് കൈതപ്രം , സംഗീതസംവിധാനം നിർവ്വഹിച്ചിരിക്കുന്നത് കൈതപ്രം വിശ്വനാഥ്‌ .
"കരളിൻറെ കൂട്ടിലെ" കെ എസ്‌ ചിത്ര പുരസ്‌കാരം മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്‌കാരം (2012) അവലംബം ↑ ദേശീയ ചലചിത്ര പുരസ്കാരങ്ങൾ ൨൦൧൨ ↑ {{ cite news }} : Check date values in: | accessdate= and | date= ( help )
തനിയാവർത്തനം ഇംഗ്ലീഷ് വിലാസം https://ml.wikipedia.org/wiki/Thaniyavarthanam
സിബി മലയിൽ സംവിധാനം ചെയ്ത് 1987-ൽ പുറത്തിറങ്ങിയ മലയാളചലച്ചിത്രമാണ് തനിയാവർത്തനം .
ലോഹിതദാസ് ആദ്യമായി തിരക്കഥ രചിച്ചത് ഈ ചിത്രത്തിനുവേണ്ടിയാണ്.
കുടുംബത്തിലെ പുരുഷന്മാർക്ക് പാരമ്പര്യമായി ലഭിക്കുന്ന ഭ്രാന്തിന്റെ വിഹ്വലതകളിൽപ്പെട്ടുഴലുന്ന ബാലൻമാഷ് എന്ന കഥാപാത്രത്തിന്റെ സങ്കീർണ്ണഭാവങ്ങളാണ് ചിത്രത്തിന്റെ പ്രമേയം.
മമ്മൂട്ടി , മുകേഷ് , തിലകൻ , സരിത എന്നിവർ പ്രധാനവേഷങ്ങളിൽ അഭിനയിച്ചു.
അഭിനയിച്ചവർ മമ്മൂട്ടി ...
ബാല ഗോപാലൻ തിലകൻ ...
ഗോവിന്ദൻ സരിത ....
ഇന്ദിര/ബാലൻ മാഷിൻറ്റെ ഭാര്യ മുകേഷ് ...
ഗോപിനാഥൻ ബാബു നമ്പൂതിരി ഇന്നസെന്റ് ...
ഹെഡ്മാസ്റ്റർ ഒടുവിൽ ഉണ്ണികൃഷ്ണൻ കവിയൂർ പൊന്നമ്മ ആശ ജയറാം ...
സുമിത്ര പ്രതാപ് കെ.ചന്ദ്രൻ ...
ദാമോദരൻ ബോബി കൊട്ടാരക്കര ...
ചായ കടക്കാരൻ ഫിലോമിന കുറിപ്പ്
തന്റെ ഒരു സുഹൃത്തിനെ അവിചാരിതമായി കണ്ടു മുട്ടുമ്പോൾ ആണ് തിരക്കഥാകൃത്ത് ലോഹിതദാസിന് ഈ ചിത്രത്തിന്റെ കഥ കിട്ടുന്നത്.
സിബി മലയ്ക്ക് വേണ്ടി ഒരു കഥ അന്വേഷിച്ചു നടക്കുമ്പോൾ ആണ് ഈ സുഹൃത്തിനെ ലോഹിതദാസ് കാണുന്നത്.
"എവിടെ പോവുകയാണ്" എന്നുള്ള ലോഹിയുടെ ചോദ്യത്തിന് സുഹൃത്ത്: "മനോരോഗിയായ തന്റെ അധ്യാപകനെ കാണാൻ ആശുപത്രിയിൽ പോവുകയാണ്" എന്നുള്ള മറുപടി ലോഹിയുടെ മനസ്സിനെ പിടിച്ചു കുലുക്കി.
പാരമ്പര്യമായി ഭ്രാന്ത് വരുന്ന കുടുംബത്തിലെ ഒരു അംഗമായി പിന്നീട് ബാലൻ മാഷിനെ ലോഹി തൻറ്റെ തൂലികയിൽ സൃഷ്ടിച്ചു.
ഇടയ്ക്കൊക്കെ ബാലൻ മാഷ് തൻറ്റെ സ്വപ്നങ്ങളിൽ വരാറുണ്ടെന്നും, തന്റെ വീടിന്റെ കതകിൽ മുട്ടി വിളിയ്ക്കാറുണ്ടെന്നും ലോഹിതദാസ് ഒരിക്കൽ പറയുകയുണ്ടായി.
ക്ലൈമാക്സ്
വളരെ ഇമോഷണൽ ആയ ക്ലൈമാക്സ് ആണ് ഈ ചിത്രത്തിന്റെ മറ്റൊരു പ്രത്യേകത.
തന്റെ മകനെ ഒരു ഭ്രാന്തൻ എന്ന് മുദ്ര കുത്തി സമൂഹം കളിയാക്കുന്നത് കാണാനാകാതെ ബാലൻ മാഷിറ്റെ അമ്മ ചോറിൽ വിഷം നൽകി മാഷിന് നൽകുമ്പോൾ, തീയേറ്റർ ,പ്രേക്ഷകർ എന്നീ പേരുകൾക്കപ്പുറം പച്ചയായ ജീവിത യാഥാർത്ഥ്യങ്ങൾ ഈ ചിത്രത്തിന്റെ ക്ലൈമാക്സ് നമ്മുക്ക് മുൻപിൽ വരച്ചിടുന്നു.
മലയാളസിനിമയിലെ മികച്ച ഇമോഷണൽ ക്ലൈമാക്സിൽ ഏറ്റവും മുൻപന്തിയിൽ തന്നെയാണ് തനിയാവർത്തനം എന്ന ചിത്രത്തിന്റെ ക്ലൈമാക്സിൻറ്റെ സ്ഥാനവും.